शेयर की तस्वीरें, बोलीं- अपने पहले उमराह का इंतजार है
Actress Hina Khan has reached Mecca for her first Umrah ahead Ramzan 22 मार्च से रमजान का पवित्र महीना शुरू होने जा रहा है। इस बीच एक्ट्रेस हिना खान रमजान से ठीक पहले उमराह करने मक्का पहुंची हैं। यह हिना का पहला उमराह है
22 मार्च से रमजान का पवित्र महीना शुरू होने जा रहा है। इस बीच एक्ट्रेस हिना खान रमजान से ठीक पहले उमराह करने मक्का पहुंची हैं। यह हिना का पहला उमराह है, ऐसे में वो इस पवित्र यात्रा के लिए बेहद खुश हैं। सोशल मीडिया पर पोस्ट शेयर करते हुए हिना ने खुद अपनी यात्रा की जानकारी दी है। फोटो शेयर करते हुए हिना ने लिखा- मैं अपने पहले उमराह का इंतजार कर रही हूं। बहुत ज्यादा खुश और आभारी हूं।’
हिना ने शेयर की यात्रा की तस्वीरें 
शेयर की गई तस्वीरों में हिना व्हाइट सूट और हिजाब में नजर आ रही हैं। पहली तस्वीर में उन्होंने फ्लाइट टिकट और पासपोर्ट की फोटो शेयर की है और ट्रैवल एजेंसी को शुक्रिया कहा है। दूसरी तस्वीर में हिना एयरपोर्ट पर बैठी नजर आ रही हैं। तीसरी वीडियो में वो एक कार में बैठी हुई हैं, जिसमें वो मक्का शरीफ की तरफ गई हैं। चौथी तस्वीर में हिना ने बताया कि वो मक्का पहुंच चुकी हैं। पांचवी फोटो में हिना ने लग्जरी होटल की फोटो शेयर की है, जहां वो ठहरी हुई हैं।
हिना ने टीवी इंडस्ट्री में पूरे किए 14 साल
हाल ही में हिना खान ने टीवी इंडस्ट्री में 14 साल पूरे किए हैं। उन्होंने अपने करियर की शुरुआत टीवी सीरियल ये रिश्ता क्या कहलाता है से कि थी, जिसके जरिए उन्हें घर-घर में अक्षरा के नाम से पहचान मिली। करीब 7 सालों तक हिना इस शो का हिस्सा रहीं। इसके अलावा हिना कसौटी जिंदगी की, नागिन 5, बिग बॉस सीजन 14 और फियर फैक्टर में नजर आ चुकी हैं।
इसके अलावा उन्होंने OTT और फिल्मों में भी काम किया है। एंटरटेनमेंट इंडस्ट्री के अलावा हिना कान्स फेस्टिवल समते कई इंटरनेशनल फिल्म फेस्टिवल्स में भी नजर आ चुकी हैं, जहां उनके ग्लैमरस लुक को खूब पसंद किया गया।
करियर के बारे में बातचीत के दौरान हिना ने बताया- ‘मेरे साथ जो कुछ भी हुआ वो उपर वाले की इच्छा रही है। मेरी जैसे किसी इंसान के लिए, जो बिना किसी गॉडफादर के इंडस्ट्री में आया था, उसके लिए ये सभी चीजें बेहद खास हैं और मैं हर चीज के लिए आभारी हूं।’